2,4,5-மூவைதராக்சி ஆம்பெட்டமைன்

2,4,5-மூவைதராக்சி ஆம்பெட்டமைன் ( 2,4,5-Trihydroxyamphetamine)  என்பது C9H13NO3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். 2,4,5 – டிரையைதராக்சி ஆம்பெட்டமைன் என்ற பெயராலும் அழைக்கப்படும் இச்சேர்மம் ஒரு நரம்பு வழி நச்சாகும். மெத்திலீன் ஈராக்சி மெத் ஆம்பெட்டமைனின் வளர்சிதை மாற்ற பொருள் என்று  இச்சேர்மம் கருதப்படுகிறது. 3,4-மெத்திலீன் ஈராக்சி ஆம்பெட்டமைனை வளைய ஐதராக்சிலேற்றம் செய்வதனால் 2,4,5-மூவைதராக்சி ஆம்பெட்டமைன் கிடைக்கிறது. 

குறுகிய கால சிகிச்சைக்குப்  பின்னர் மூளையின் பின்புற மேட்டில் டிரைப்டோபன் ஐதராக்சிலேசு என்ற நொதியின்  செயல்பாட்டை 54% குறைப்பதாக ஓர் ஆய்வு தெரிவிக்கிறது.  முன்புற மூளையில் டைரோசின் ஐதராக்சிலேசு நொதியின் செயல்பாட்டை இச்சேர்மம் கணிசமாகக் குறைப்பதாக மற்றொரு ஆய்வு தெரிவிக்கிறது.

மேற்கோள்கள் 

நரம்பு நஞ்சுகள்